EH Bildu Nafarroa talde parlamentarioari atxikitako foru parlamentari Laura Aznal Sagasti andreak galdera idatzia aurkeztu du (10-21/PES-00144), zeinean argibideak eskatzen baititu Siemens Gamesaren Agoizko industria-instalazioei buruz. Honako hau da Garapen Ekonomiko eta Enpresarialeko kontseilari Mikel Irujo jaunak horri buruz informatu beharrekoa:

## Gobernuak ba al dauka Nordex Accionak erakutsitako interes horren berri?

Garapen Ekonomiko eta Enpresarialeko Departamentuan ez dago horri buruzko inongo dokumenturik edo espedienterik.

## Gobernuak ezagutzen al du Siemens Gamesak Agoitzen hartzen zituen instalazioetarako etorkizuneko proiekturik? Baiezkoan, proiektu horietakoren batek lanposturik sortuko al luke Agoitzen? Zenbat?

2020ko abuztuan Siemens Gamesaren Agoizko planta itxi zenetik, Nafarroako Gobernua eta multinazionala lanean ari dira instalazio horien etorkizun industrialaren alde. La isila egiten ari da palak birziklatzeko proiektu industrial baten inguruan. Proiektu hori oraindik aurreko fase batean dago (I+G) non elkarrizketekin jarraitzen den bazkide teknologikoekin, dagoen teknologia aztertzeko, zein bazkide industrialekin, ekoizpen ereduaren balizko bideragarritasunari begira. Proiektua lerrokatuta dago Suspertze, Eraldaketa eta Erresilientzia Planarekin, energia berriztagarrien eta ekonomia zirkularraren aldeko apustuari dagokionez, eta helburua du Agoizko industria-instalazioetan jarduera berreskuratzea, zeinak eskualdean enplegua sortuko baitu.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko apirilaren 16an

Garapen Ekonomiko eta Enpresarialeko kontseilaria: Mikel Irujo Amezaga